Израиль парламенты дүшәмбе көн таралырға ҡарар итеүе хаҡында закон ҡабул итте. Ваҡытынан алда үтәсәк һайлауҙар 17 мартҡа тәғәйенләнгән. Йәһүд дәүләтенең көрсөккә килеп терәлеүе 2 декабрҙә, кабинет башлығы Беньямин Нетаньяху финанс министры Яир Лапид һәм юстиция министры Ципи Ливниҙы- идара итеүсе коалицияның ике үҙәк фирҡә лидерҙарын отставкаға ебәрергә ҡарар иткәс мәғлүм булды.